Subject: Fwd: Ανάρτηση αιτημάτων
From: ΑΘΑΝΑΣΙΟΣ ΣΚΛΑΠΑΝΗΣ <[email-masked]>
To: sklpns <[email-masked]>
Date: Sat, 11 Apr 2020 13:33:52 +0300 (EEST)

From: "ΑΓΓΕΛΙΚΗ ΜΠΑΛΟΥ" <[email-masked]> 
To: "sklapanis" <[email-masked]> 
Sent: Thursday, 12 March, 2020 17:53:30 
Subject: Fwd: Ανάρτηση αιτημάτων 

From: "Στέλλα Παπουτσή" <[email-masked]> 
To: "a balou" <[email-masked]>, "Ιωάννα Νάστου" <[email-masked]>, "vivi giannakakou" <[email-masked]>, "dina vaitsou" <[email-masked]> 
Cc: "gen gramm" <[email-masked]>, "fotini lionti" <[email-masked]>, "j vakrinos" <[email-masked]>, "Antonis Barekos" <[email-masked]> 
Sent: Thursday, 12 March, 2020 10:13:32 
Subject: RE: Ανάρτηση αιτημάτων 

Αγαπητή κα Μπαλού 

Η ροή εργασιών στο ΚΗΜΔΗΣ ακολουθεί τη ροή της δαπάνης σύμφωνα με το ν. 4270/14. 

Το Τεκμηριωμένο Αίτημα του Διατάκτη (ΤΑΔ) αναρτάται στα «ΑΙΤΗΜΑΤΑ» του ΚΗΜΔΗΣ από την υπηρεσία του Διατάκτη που συντάσσει το αίτημα. 

Όπως και οι υπόλοιπες αναρτήσεις στο ΚΗΜΔΗΣ (εγκρίσεις, προκηρύξεις, πληρωμές, κλπ) αποτελούν υποχρέωση της κάθε αρμόδιας υπηρεσιακής μονάδας. 

Αυτά προκύπτουν από τις κείμενες διατάξεις του ν.4412/16, τις κατ΄ εξουσιοδότηση του νόμου Υπουργικές Αποφάσεις που έχουν εκδοθεί για το ΚΗΜΔΗΣ αλλά και τις ισχύουσες οργανικές διατάξεις του κάθε Φορέα. 

Για παράδειγμα μπορεί σε κάποιο Υπουργείο (δεν είμαι σε θέση να το γνωρίζω) να προβλέπεται αρμοδιότητα σε κάποια οργανική μονάδα να προβαίνει σε όλες τις αναρτήσεις στο ΚΗΜΔΗΣ, το οποίο ωστόσο αυξάνει τον κίνδυνο λάθους καθώς δεν διασφαλίζεται ο απαιτούμενος έλεγχος, η διασταύρωση στοιχείων, όπως το CPV , η τήρηση κανόνων δημοσιότητας, κλπ. 

Μέχρι σήμερα, καμιά επιχειρησιακή υπηρεσιακή μονάδα του τ. ΥΨΗΠΤΕ αλλά ούτε και του νυν ΥΨΗΔ δεν έχει αμφισβητήσει την ορθότητα της ροής των εργασιών που εφαρμόζεται στην (οριζόντια) Υπηρεσία μας, εκτός από τη δική σας. 

Μπορούμε, εάν επιμένετε ότι η Δ/νση Προμηθειών δεν γνωρίζει επαρκώς τις διατάξεις του 4412/16 ή τις αρμοδιότητές της, να απευθύνουμε σχετικό ερώτημα στο Νομικό Συμβούλιο του Κράτους, αλλά θεωρώ πως αυτό θα καθυστερήσει περαιτέρω τη διαδικασία. 

Επί τη ευκαιρία σας γνωρίζω πως χτες δεσμεύτηκαν οι πιστώσεις στο SAP από την Υπογράφουσα και αναμένουμε τους ΑΔΑΜ των αιτημάτων σας για να προχωρήσουμε στην έκδοση των αποφάσεων ανάληψης υποχρέωσης. Τους ΑΔΑΜ παρακαλώ όπως τους κοινοποιήσετε τόσο στη Δ/νση Οικονομικής Διαχείρισης για την ανάληψη του έτους 2020, όσο και στη Δ/νση Προϋπολογισμού για την προέγκριση του έτους 2021 προκειμένου να συσχετιστούν στο ΚΗΜΔΗΣ οι αναλήψεις με τα αιτήματα της Υπηρεσίας σας. 

Ευχαριστώ 

Με εκτίμηση, 

Στέλλα Σ. Παπουτσή 
Γενική Διευθύντρια Οικονομικών & Διοικητικών Υπηρεσιών 
Υπουργείο Ψηφιακής Διακυβέρνησης 
Τηλ.: +30 210 9098451,2 
email: [ mailto:[email-masked] | [email-masked] ] 

From: [email-masked] [mailto:[email-masked]] 
Sent: Wednesday, March 11, 2020 4:40 PM 
To: 'Ιωάννα Νάστου'; 'Aggeliki Balou' 
Cc: [email-masked]; [email-masked]; [email-masked]; [email-masked] 
Subject: RE: Ανάρτηση αιτημάτων 

Αγαπητή κ. Νάστου, 

Με τον όρο «Αναθέτουσα Αρχή» εννοείται φορέας και όχι μονάδα. Υπάρχει ορισμός του όρου, ο οποίος αναφέρει σαφώς ποιες είναι οι αναθέτουσες αρχές. 

Η καταχώρηση των αιτημάτων στο ΚΗΜΔΗΣ κατά πάγια πρακτική γίνεται από τις Διευθύνσεις Προμηθειών και ουδόλως οφείλεται σε έλλειψη εμπειρίας εκ μέρους μας. 

Εξάλλου τα συγκεκριμένα αιτήματα είναι εξαιρετικά επείγοντα και καθυστερούν περαιτέρω. 

Με εκτίμηση, 

Αγγελική Μπαλού 
Υπουργείο Ψηφιακής Διακυβέρνησης 
Προϊσταμένη Διεύθυνσης Ηλεκτρονικών Υπηρεσιών 
Φραγκούδη 11 και Αλ. Πάντου, Τ.Κ. 101 63, Καλλιθέα. 
Τηλ.: +30 210 9098556 
e - mail : [ mailto:[email-masked] | [email-masked] ] 

From: Ιωάννα Νάστου <[email-masked]> 
Sent: Wednesday, March 11, 2020 2:28 PM 
To: 'Aggeliki Balou' <[email-masked]> 
Cc: [email-masked]; [email-masked]; [email-masked]; [email-masked] 
Subject: FW: Ανάρτηση αιτημάτων 

κα Μπαλού, 

όπως σας επικοινωνήθηκε και δια ζώσης η διάταξη που προβλέπει την ανάρτηση στο ΚΗΜΔΗΣ είναι το α.38 του Ν.4412/2016, όπου αναφέρεται ότι στο ΚΗΜΔΗΣ αναρτά η αναθέτουσα αρχή. Διευκρινιστικά και μόνον, επισημαίνουμε ότι αναθέτουσα αρχή λογίζεται η οργανική μονάδα που κάνει το τεκμηριωμένο αίτημα και όχι όλη η Υπηρεσία. 

Το τεκμηριωμένο αίτημα επομένως ολοκληρώνεται με αριθμό πρωτοκόλλου και ΑΔΑΜ και έτσι αποστέλλεται στους αποδέκτες. Πρώτος εξ αυτών των αποδεκτών είναι η Δ/νση Οικονομικής Διαχείρισης προς έκδοση απόφασης ανάληψης. Εν συνεχεία, η Διεύθυνσή μας προχωρά στις δικές της ενέργειες . Σε κάθε φάση ο καθένας αναρτά στο ΚΗΜΔΗΣ κατά το μέρος που αναλογεί στην εργασία που κάνει. 

Κατανοούμε πως δεν έχετε προηγούμενη εμπειρία επάνω σε αυτό το ζήτημα , υπενθυμίζουμε ωστόσο ότι και προηγούμενα ήρθε από τη Δ/νσή σας για το ΑΠΕΔ ορθό με ΑΔΑΜ τεκμηριωμένο αίτημα καθώς και τότε είχε γίνει σχετική επισήμανση. 

Το ότι στον προηγούμενο φορέα σας, αντίστοιχη ενέργεια αναλάμβανε για λογαριασμό σας η Δ/νση Προμηθειών , είναι κάτι που δεν προβλέπεται από τη διάταξη που προαναφέρθηκε, προφανώς είχε καθιερωθεί παρότι άτυπα και σίγουρα δεν δεσμεύει την Δ/νση Προμηθειών, Υποδομών και Διαχείρισης Υλικού του ΥΨΔ να προβαίνει αντίστοιχα σε άτυπες ενέργειες. 

Προς ενημέρωσή σας και προκειμένου να εκκινήσετε διαδικασίες , η ανάρτηση στο ΚΗΜΔΗΣ είναι αντίστοιχη της ανάρτησης στη ΔΙΑΥΓΕΙΑ. Ο έχων κωδικούς στο ΔΙΑΥΓΕΙΑ μπορεί με την είσοδό του στο site [ http://www.promitheus.gov.gr/ | www.promitheus.gov.gr ] ( συνημμένο θα δείτε το printscreen φόρμας συμπλήρωσης και οδηγίες σε pdf ) του KHM ΔΗΣ να πιστοποιηθεί άμεσα και να αναρτήσει. (Ο χειριστής σας που θα το αναλάβει μπορεί να μιλήσει με αντίστοιχο χειριστή του Τμήματος Προμηθειών ως άτυπο help desk ) 

Ως προς το « επείγον» του ΔΙΑΥΓΕΙΑ και του ΜΕΦ, σας ενημερώνουμε ότι το γνωρίζουμε και ότι όταν θα έχουμε απόφαση ανάληψης θα προχωρήσουμε άμεσα σε ενέργειες , καθώς έχουν τεθεί εκ νέου ως πρώτες προτεραιότητες από το Γραφείο του Γενικού μας, κ. Χριστόπουλου. 

Όπως καταλαβαίνετε , ο φόρτος εργασίας και το «επείγον» για διαχείριση των εν λόγω αιτημάτων μετακυλύεται ήδη λόγω των μέχρι τώρα καθυστερήσεων κυρίως στην Δ/νσή μας, που θα πρέπει στο εξής να «υπερβάλλει εαυτόν» και αντί για περισσότερο χρόνο (που θα έπρεπε να έχει στη διάθεσή της) θα κληθεί να προβεί και να ολοκληρώσει ενέργειες με ασφυκτική πίεση και σε μηδενικούς χρόνους,{σε φάση μάλιστα κρίσης λόγω κορωνοϊού}. 

Ως προς το ζήτημα της ευθύνης για τις καθυστερήσεις που σημειώνονται, η κάθε οργανική μονάδα αναμφισβήτητα φέρει το δικό της μερίδιο ευθύνης απέναντι στα επείγοντα κάθε φορά ζητήματα που τίθενται, το οποίο και πρέπει να αναλαμβάνει. Εμείς αναλαμβάνουμε το δικό μας κατά το μέρος που μας αναλογεί και καλούμε και όλους τους υπόλοιπους να πράξουν το ίδιο. 

Με συνεργασία και συνεννόηση , μπορούμε να προχωρήσουμε αποφεύγοντας εντάσεις που καθόλου δεν διευκολύνουν κανένα και σίγουρα δεν εξυπηρετούν και το «δια ταύθα» που καλούμαστε να διαχειριστούμε. 

Είμαστε στη διάθεσή σας , 

Η Προϊσταμένη της Δ/νσης 

Ιωάννα Νάστου 

Διεύθυνση Προμηθειών, Υποδομών και Διαχείρισης Υλικού 

Φραγκούδη 11 & Αλ. Πάντου - ΤΚ 10163 ΑΘΗΝΑ 

Τηλ. +30 210 9098432 

e-mail: [ mailto:[email-masked] | [email-masked] ] 

From: [ mailto:[email-masked] | [email-masked] ] [ [ mailto:[email-masked] | mailto:[email-masked] ] ] 
Sent: Monday, March 9, 2020 4:41 PM 
To: [ mailto:[email-masked] | [email-masked] ] 
Cc: [ mailto:[email-masked] | [email-masked] ] ; [ mailto:[email-masked] | [email-masked] ] ; [ mailto:[email-masked] | [email-masked] ] ; [ mailto:[email-masked] | [email-masked] ] 
Subject: Ανάρτηση αιτημάτων 

Αγαπητή κ. Νάστου, 

Κατόπιν της υποβολής των τεκμηριωμένων αιτημάτων μας για τα έργα του προγράμματος Διαύγεια και του Μητρώου Επιχορηγούμενων Φορέων: 

Ø «Υποβολή αιτήματος προμήθειας για την παροχή υπηρεσιών συντήρησης λογισμικού και εφαρμογών για την εφαρμογή του Μητρώου Επιχορηγούμενων Φορέων ( [ https://mef.diavgeia.gov.gr/ | https://mef.diavgeia.gov.gr ] )» – ΑΠ 06/3/2020 - 5524 

Ø «Προμήθεια υπηρεσιών συντήρησης Προγράμματος Διαύγεια (diavgeia.gov.gr)» - ΑΠ 06/3/2020 – 5523 

μας ζητήθηκε από τη Δ/νση Οικονομικών Υπηρεσιών να τα αναρτήσουμε εμείς στο ΚΗΜΔΗΣ . Επειδή αυτή η ανάρτηση γινόταν πάντοτε από τη Δ/νση Προμηθειών, από τη μέχρι τώρα εμπειρία μας, παρακαλούμε να μας υποδείξετε με βάση ποια διάταξη προβλέπεται ότι θα πρέπει η Δ/νση μας να κάνει τις αναρτήσεις στο ΚΗΜΔΗΣ. (Τα έργα αυτά είναι επείγοντα καθώς τόσο το ΔΙΑΥΓΕΙΑ όσο και το ΜΕΦ είναι χωρίς σύμβαση, ενώ η Δ/νση μας δεν έχει κωδικούς για το ΚΗΜΔΗΣ ούτε έχει ξανακάνει τέτοια διαδικασία). 

Με εκτίμηση, 

Αγγελική Μπαλού 
Υπουργείο Ψηφιακής Διακυβέρνησης 
Προϊσταμένη Διεύθυνσης Ηλεκτρονικών Υπηρεσιών 
Φραγκούδη 11 και Αλ. Πάντου, Τ.Κ. 101 63, Καλλιθέα. 
Τηλ.: +30 210 9098556 
e - mail : [ mailto:[email-masked] | [email-masked] ]